Ericu950/Stoicheia-meter-silver huggingface dataset:
Εὐλογῶν εὐλογήσω σε , καὶ πληθύνων πληθυνῶ σε ·
οὕτω δίδωσιν εἰρήνην ἐπὶ εἰρήνην τοῖς ἐγγὺς καὶ τοῖς μακράν .
καθὼς ἀπέσταλκέ με ὁ Πατήρ , κ ἀγὼ πέμπω ὑμᾶς .
πρόσεχε παρακαλῶ .
ὅρα πῶς εἰς τὸ ἀνθρώπινον σχῆμα ἁρπάζει τὴν οἰκονομίαν .
Οὐκ εἶπε ·
καθὼς ἐγέννησέ με ὁ Πατήρ ·
ὅπου γὰρ ἀποστολή , τὸ ἀνθρώπινον σχῆμα ἐνδείκνυται 0 .
συνεχῶς δὲ τοῦτο ἐπισημαινόμεθα , ἐπειδὴ τὴν οἰκονομίαν ἑρμηνεύει .
ὅπου , φησί , γυμνὴ ἡ φύσις , Πατέρα καὶ Υἱὸν κηρύττει .
καθὼς ἀπέσταλκέ με .
πῶς δὲ ἀπέσταλκέ σε ;
ἀπεστάλης , Δέσποτα , ἐξ οὐρανοῦ ·
οἱ ἀπόστολοι οὐκ ἐξ οὐρανοῦ 0 ·
πῶς , καθὼς ἀπέστειλέ σε ὁ Πατήρ , ἀποστέλλεις ;
Οὐ τὸν τρόπον λέγω , φησί , τῆς ἀποστολῆς , τὸ Καθὼς ἀπέστειλέ με , ἀλλὰ τὴν δύναμιν .
ἀπεστάλην εἰς τὸ παθεῖν ὑπὲρ τοῦ κόσμου ·
ἀποστέλλω ὑμᾶς , ἵνα τοῖς ὑμετέροις πάθεσι τὴν οἰκουμένην στεφανώσω .
καὶ ἐπειδὴ οὐκ ἴσχυεν ἡ θνητὴ φύσις ἀρκέσαι πρὸς τὴν ὁμοιότητα τὴν Δεσποτικήν , λέγει ·
καὶ τοῦτο εἰπών , ἐνεφύσησεν ·
ὃ ἔλειπε τῇ φύσει , προσέδωκε τῇ χάριτι ·
καὶ τοῦτο εἰπών , ἐνεφύσησε καὶ λέγει αὐτοῖς ·
λάβετε Πνεῦμα ἅγιον .
πρόσεχε .
διὰ τί ἐνεφύσησεν ὁ Σωτὴρ τοῖς ἀποστόλοις κατ αὐτὴν δὲ τὴν ἡμέραν τῆς ἀναστάσεως ;
ἆρα γὰρ ἐκτὸς τοῦ ἐμφυσήματος , οὐχ ἱκανὸς ἦν δοῦναι Πνεῦμα ἅγιον ;
ἀλλ ἐπειδή , τὸν πρῶτον ἄνθρωπον πλάττων , ἐνεφύσησεν εἰς τὸ πρόσωπον αὐτοῦ , καὶ ἐγένετο ὁ ἄνθρωπος εἰς ψυχὴν ζῶσαν , ἀπώλεσε δὲ τοῦ ἐμφυσήματος τὴν χάριν διὰ τὴν παράβασιν , καὶ ἀπολέσας τὴν ζωοποιὸν δύναμιν , εἰς χοῦν διελύθη , καὶ ἐν τῷ τάφῳ κατέλυσεν τὴν αὐτοῦ δημιουργίαν ·
ἀνανεῶν τοίνυν τὸ πλάσμα , καὶ ἀποδιδοὺς τὸ ἀρχαῖον δῶρον , ἐνεφύσησεν εἰς τὰ πρόσωπα τῶν ἀποστόλων , τὴν ἀρχαίαν ἐκείνην καὶ τὴν ζωτικὴν δύναμιν ἀποδιδοὺς τῷ πλάσματι .
ὁμοῦ δὲ ἐπληροῦτο καὶ τά τῷ προφήτῃ προειρημένα .
ὁ γὰρ μακάριος Ναοὺμ ὁ προφήτης , προειδὼς ὅτι ὁ Σωτὴρ ἀνιστάμενος ἐκ τῶν νεκρῶν μέλλει ἐμφυσᾷν τοῖς ἁγίοις ἀποστόλοις , καὶ πληροῦν αὐτοὺς θείου χαρίσματος , διαμαρτύρεται τῷ λαῷ λέγων ·
ἑόρταζε , Ἰούδα , τὰς ἑορτάς σου , ἀπόδος τῷ Θεῷ τὰς εὐχάς σου ·
οὐκέτι οὐ μὴ προσθῶσιν ἐλθεῖν εἰς παλαίωσιν .
συντετέλεσται , ἐξῆρται .
ἀνέβη γὰρ ἐκ τῆς γῆς ὁ ἐμφυσῶν εἰς τὸ πρόσωπόν σου , καὶ ἐξαιρούμενός σε ἐκ θλίψεως .
τὰ δύο εἶπεν ·
ἐπειδὴ καὶ τὸν φόβον ἔλυσε καὶ ἐνεφύσησε δοὺς Πνεῦμα .
Εἶπεν ·
ὁ ἐμφυσῶν εἰς τὸ πρόσωπόν σου καὶ ἐξαιρούμενός σε ἐκ θλίψεως 0 .
Εἶτα τότε λέγει ·
Εἰρήνη ὑμῖν , καὶ τοῦτο εἰπών , ἐνεφύσησε καὶ λέγει αὐτοῖς ·
ἐπειδὴ εἶδε τὴν ἀνθρωπίνην φύσιν ὀκλάζουσαν πρὸς τοὺς πόνους , καὶ παραιτουμένην πρὸς τοὺς ἀγῶνας δι ἀσθένειαν , ἀναπληροῖ τὸ λεῖπον τῇ δυνάμει τοῦ Πνεύματος , ἵνα κάμνουσαν αὐτὴν τῇ ἀσθενείᾳ ἡμῶν , παραμυθήσηται ·
καὶ ὥσπερ σίδηρόν τινα , ἐστόμωσεν αὐτὴν τῇ θείᾳ χάριτι , ἵνα ὃ μὴ ἔχῃ ἐκ φύσεως , δέξηται παρὰ τῆς χάριτος , καὶ προσέλθῃ πρὸς τοὺς ἀγῶνας τῇ δυνάμει τοῦ Πνεύματος νευρουμένη .
λάβετε Πνεῦμα ἅγιον ·
ἀλλὰ σύ , ἐξελθὼν ὡς Δεσπότης , εἶδες ἁμαρτωλοὺς καὶ ἠλέησας 0 ·
συνεχώρησας τὰ ἁμαρτήματα ἡμῶν .
ἀνωτέρα ἡ χάρις 0 ·
ἐμπίπτομεν εἰς τὴν ἄβυσσον τῶν ἁμαρτημάτων ·
οἱ ἁμαρτάνοντες πολλοί , φιλανθρωπίας χρεία πολλῆς 0 .
Οὐκ ἔχομεν τὴν αὐθεντίαν ·
πῶς δυνάμεθα κατὰ σὲ ἀποσταλῆναι ;
διὰ τοῦτο , ἵνα πληρωθῇ τό , Καθὼς ἀπέστειλέ με ὁ Πατήρ , κ ἀγὼ ἀποστέλλω ὑμᾶς , λέγει ·
ἄν τινων ἀφῆτε τὰς ἁμαρτίας , ἀφίενται ·
ἄν τινων κρατῆτε , κεκράτηνται .
ἣν ἔχει ἐξουσίαν , δίδωσιν .
ὥσπερ γὰρ οὐχ οἷόν τέ ἐστιν ἄρχοντα πιστευθῆναι ἔθνος , μὴ λαβόντα συγχωρήσεως καὶ θανάτου καὶ τιμωρίας ἐξουσίαν , οὕτω καὶ ὁ Σωτήρ , μέλλων καθιστᾷν αὐτοὺς ἄρχοντας τῆς οἰκουμένης , δίδωσιν αὐτοῖς καὶ τιμωρίας ἐξουσίαν καὶ συγχωρήσεως , τό , Ἄν τινων ἀφῆτε τὰς ἁμαρτίας , ἀφίενται ·
ἓν γάρ ἐστι τῶν ἀμηχάνων , ἢ μαρτυρῆσαι γενναίως , ἢ κηρῦξαι σπουδαίως , ἢ πρᾶξαί τι τῶν μεγάλων καὶ δυσκατορθώτων , ἐὰν μὴ Πνεύματος ἁγίου δύναμις νευρώσῃ τὸν τόνον τοῦ μάρτυρος ·
ἄλλως γὰρ οὐ δύνανται μάρτυρες εἶναι .
μάρτυρα δὲ λέγω νῦν , οὐ μόνον τὸν διὰ παθῶν τελειούμενον , ἀλλὰ καὶ τὸν τῷ λόγῳ μαρτυροῦντα τῆς χάριτος .
πᾶς γὰρ κήρυξ ἀληθείας , μάρτυς ἐστὶ Θεοῦ .
διὸ περὶ Ἰωάννου τοῦ Βαπτιστοῦ λέγει τὸ Εὐαγγέλιον ·
καὶ ἐμαρτύρησεν Ἰωάννης τῇ ἀληθείᾳ λέγων , ὅτι Οὗτός ἐστι .
μαρτυρεῖ δὲ οὐ τὸ πάσχειν , ἀλλὰ τὸ βοᾷν .
ἀμήχανον μάρτυρας γενέσθαι θείου λόγου , μὴ παρὰ Πνεύματος ἁγίου νευρωθέντας 0 .
διὸ λέγει ὁ Σωτὴρ ἀναλαμβανόμενος ·
ὑμεῖς δὲ μείνατε ἐν τῇ πόλει Ἰερουσαλήμ , ἕως ἂν ἐνδύσησθε δύναμιν ἐξ ὕψους , καὶ λήψεσθε δύναμιν ἐπελθόντος τοῦ ἁγίου Πνεύματος ἐφ ὑμᾶς , καὶ ἔσεσθέ μοι μάρτυρες .
ἄνευ γὰρ τοῦ λαβεῖν Πνεύματος δύναμιν οὐχ οἷόν τέ ἐστι μάρτυρα γενέσθαι .
θωμᾶς δὲ εἷς ἐκ τῶν δώδεκα , ὁ λεγόμενος Δίδυμος , οὐκ ἦν μετ αὐτῶν .
ἦν δὲ οἰκονομία μεγίστη Χριστοῦ , τὸ ἀπολειφθῆναι τὸν Θωμᾶν , ἵνα ἡ ἐκείνου ἀμφιβολία , ἐνεργέστερον παραστήσῃ τὴν ἀνάστασιν .
Εἰ μὴ γὰρ Θωμᾶς ἀπελείφθη , καὶ δὶα τὴν ἀπόλειψιν ἀμφέβαλλε , καὶ τῇ ἀμφιβολίᾳ πληροφορίαν ὁ Σωτὴρ προσήνεγκεν , ἔμελλεν ἔτι σκανδαλίζειν πολλοὺς τὸ τῆς ἀναστάσεως θαῦμα ·
ἀλλ ἐγένετο ἡ ἐκείνου ἀμφιβολία , πάντων τῶν πιστῶν θεραπεία .
ὅτε οὖν ἦλθεν ὁ Θωμᾶς , ἔλεγον αὐτῷ οἱ ἄλλοι μαθηταί ·
ἑωράκαμεν τὸν Κύριον .
Οἱ μὲν σεμνύνονται ἐφ οἷς ἐθεάσαντο ·
ὁ δὲ ὥσπερ ἀντιλογίᾳ τινὶ κατεχόμενος , καὶ οὐκ ἀπιστίᾳ 0 1 ·
τοσοῦτον ὅσον ἀμφιβολία 0 1 ·
καὶ διψῶν πληροφορηθῆναι , οὐκ εἶπεν ·
ἀμήχανον τοῦτο γενέσθαι .
πρόσεχε ἀκριβῶς .
Οὐκ ἀπηρνήσατο τὴν ἀνάστασιν ·
οὖκ εἶπεν ·
ἀδύνατα λέγετε , ἀμήχανα πράγματα ἀπαγγέλλετε ·
ἀλλ ἐζήτησε πληροφορίαν λέγων ·
ἐὰν μὴ ἴδω ἐν ταῖς χερσὶν αὐτοῦ τὸν τύπον τῶν ἥλων , καὶ βάλω τὸν δάκτυλόν μου εἰς τὸν τύπον τῶν ἥλων , καὶ βάλω τὴν χεῖρά μου εἰς τὴν πλευρὰν αὐτοῦ , οὐ μὴ πιστεύσω .
Οὐκ εἶπεν οὐ μὴ πιστεύσω παντελῶς , ἀλλ ἐὰν μὴ πληροφορηθῶ , οὐ μὴ πιστεύσω .
καὶ μεθ ἡμέρας ὀκτώ .
ὅρα πῶς τῇ ἄλλῃ Κυριακῇ ἐφίσταται ·
ἀπὸ γὰρ Κυριακῆς εἰς Κυριακήν , ὀκτὼ ἡμέραι εἰσί .
καὶ μεθ ἡμέρας ὀκτὼ τῆς ἀναστάσεως , ἦλθε πάλιν ὁ Ἰησοῦς τῶν θυρῶν κεκλεισμένων καὶ ἔστη εἰς τὸ μέσον , καὶ εἶπεν ·
ἐπειδὴ ἐκεῖ δεύτερον εἶπεν ·
Εἰρήνη ὑμῖν , ὧδε μίαν εἶπεν , ἵνα ἐκ τῆς ἁγίας Τριάδος , ὁλόκληρον τὸ δῶρον τῆς εἰρήνης ἐργάσηται ·
Εἶτα λέγει τῷ Θωμᾷ , φέρε τὸν δάκτυλόν σου ὧδε .
Οὐκ ἀναμένει ὁ Σωτὴρ ἀκοῦσαι παρὰ τῶν μαθητῶν τὴν ἀμφιβολίαν τοῦ Θωμᾶ ·
οὐ πρῶτον ἐδιδάχθη , καὶ τότε διδάσκει ·
ἀλλ ἵνα πείσῃ αὐτὸν ὅτι παρῆν καὶ μὴ φαινόμενος , καὶ ἵνα ἐξεταστὴς τῆς ἀμφιβολίας γένηται , λέγει Θωμᾷ ·
φέρε τὸν δάκτυλόν σου ὧδε , ὡς εἶπας , καὶ ἴδε τὰς χεῖράς μου , καὶ φέρε τὴν χεῖρά σου , καὶ βάλε εἰς τὴν πλευράν μου ·
καὶ μὴ γίνου ἄπιστος , ἀλλὰ πιστός .
δείκνυσιν ὅτι ὁ πληροφορίαν ζητῶν , οὐ πιστὸς 0 ·
ὁ δὲ πίστει δουλεύων , πιστός 0 .
ὅμοιόν ἐστι τὸ ἐρευνᾷν πλευρὰν Χριστοῦ καὶ τύπους ἥλων , τῷ λέγειν ·
πῶς ἐγεννήθη ;
μᾶλλον δὲ οὐχ ὅμοιον 0 1 .
ὁ μὲν γὰρ ἐπεζήτει ἰδεῖν τύπους ἥλων , ἐν σαρκὶ ὁρωμένους καὶ αἰσθήσει ὑποπίπτοντας , ἐπεθύμει ἰδεῖν πρᾶγμα γεγενημένον , ὅ καὶ προῄδει .
σὺ δὲ πολυπραγμονῶν φύσιν ἀθεώρητον , οὐσίαν ἀκατάληπτον , γέννησιν ἄρρητον , τὸν γεννήσαντα ἄφραστον , τὸν γεννηθέντα ἀκατάληπτον , οὐ χεῖρον παρανομεῖς ;
Οὐκ εἶ ἀπίστου χείρων ;
Εἰ πλευρὰν ἐρευνήσας ὁ μακάριος Θωμᾶς ἤκουσε 0 ·
μὴ γίνου ἄπιστος ·
σὺ ἐρευνῶν τὴν ἀσώματον φύσιν , τὴν ἀκατάληπτον δύναμιν , μὴ γίνου ἄπιστος , ἀλλὰ πιστός .
ὅμως εὐχαριστοῦμεν τῇ τοῦ Θεοῦ ἀνεξικακίᾳ , ὅτι ὁ τοῦ Θωμᾶ δάκτυλος ἐγένετο κάλαμος εὐσεβείας , ἀνατρέπων τὰ αἱρετικὰ δίκτυα , καὶ ἐμφράττων αὐτῶν τὰ στόματα τῶν τολμώντων λέγειν , ὅτι σχήματι ἐνεδύσατο σῶμα , καὶ σχήματι ἀπέθανεν .
ὁ δὲ δάκτυλος ὁ τοῦ Θωμᾶ οὕτω διέλυσε τῶν αἱρετικῶν τὴν ἀμφιβολίαν , ὡς ἐκεῖνος ὁ δάκτυλος , πρὸς ὃν οὐκ ἤρκεσαν οἱ μάγοι τῶν Αἰγυπτίων λέγοντες 0 ·
δάκτυλος Θεοῦ ἐστιν οὗτος .
ἔπρεπε τότε καὶ τῷ ἁγίῳ Θωμᾷ μετὰ τὴν πληροφορίαν , εἰπεῖν τὸ τοῦ Δαυῒδ ·
ἐν ἡμέρᾳ θλίψεώς μου τὸν Θεὸν ἐξεζήτησα , καὶ ἐπειδὴ χερσὶν ἠρεύνα , εἰπεῖν τὸ ἐπαγόμενον 0 ·
ταῖς χερσί μου , νυκτός , ἐναντίον αὐτοῦ , καὶ οὐκ ἠπατήθην .
μὴ γίνου ἄπιστος , ἀλλὰ πιστός .
ἐκεῖνος καὶ ἀπὸ τοῦ τύπου θεασάμενος τὸν παθόντα , καὶ ἀπὸ τῆς προγνώσεως Θεὸν λέγει ·
ὁ Κύριός μου καὶ ὁ Θεός μου 0 .
ἀκουέτωσαν οἱ αἱρετικοί .
Εἰ ἀληθῶς παραιτεῖται καὶ οὐκ ἔστιν ὁμότιμος τοῦ πατρός , τίνος ἕνεκεν οὐκ ἀποπέμπεται τὴν ὑπερβαίνουσαν αὐτῷ τιμήν ;
ἤκουσεν οὖν παρά τινος , Διδάσκαλε ἀγαθέ , καὶ λέγει ·
τί με λέγεις ἀγαθόν ;
Οὐδεὶς ἀγαθός , εἰ μὴ εἷς ὁ Θεός 0 1 .
καίτοι τὸ ἀγαθόν , ὄνομα καὶ ἐν ἡμῖν πολιτεύεται .
ἀγαθὸς ἀκοῦσαι κατὰ τὴν σὴν ὑπόνοιαν παρῃτήσατο ·
θεὸς καὶ Κύριος ἀκοῦσαι οὐ πολλῷ μᾶλλον ὤφειλε παραιτήσασθαι ;
διδάσκαλε ἀγαθέ , καὶ λέγει ·
ὧδε , Ὁ Κύριός μου καὶ ὁ Θεός μου , καὶ οὐκ εἶπε 0 ·
τί με λέγεις Κύριον καὶ Θεόν ;
ἀλλ ἐκεῖ , ἐπειδὴ ἀνάξιος αὐτοῦ ἦν ἡ φωνὴ ·
οὐ γὰρ εἶπε , Κύριε ἀγαθέ , ἀλλά , Διδάσκαλε ἀγαθέ ·
τὸ εὐτελὲς ἀπεπέμψατο , καὶ τὸ ἔνδοξον ἀπεδέξατο .
ἐκεῖ ἐμέμψατο , ἀλλὰ καὶ ἐκ τῶν ἐναντίων ἐμέμψατο , ὅτι βράδιον εἶπεν .
ἐμέμψατο αὐτόν , οὐχ ὅτι εἶπεν , Ὁ Κύριός μου , ἀλλ ὅτι βράδιον λέγει .
ἐπεὶ τοίνυν εἶδες καὶ ἐπίστευσας , μακάριοι οἱ μὴ ἰδόντες , καὶ πιστεύσαντες 0 .
Εἷς ἐνεκλήθη , καὶ ἡμεῖς πάντες ἐμακαρίσθημεν ·
ὁ γὰρ μακαρισμὸς οὗτος , ἐπὶ πάντας ἡμᾶς καὶ τοὺς μεθ ἡμᾶς διαβαίνει , ὅτι μὴ παραλαβόντες ὄψει τὰ θαύματα , ἀλλὰ πίστει δεχόμενοι , κοινωνοὶ γινόμεθα τοῦ μεγάλου τούτου καὶ ἐνδόξου μακαρισμοῦ .
ἀλλ  ἀπὸ τῆς ἱστορίας , ἣν ἐπιτόμως διεδράμομεν , μεταβαίνωμεν , εἰ μὴ ἀπεκάμετε πρὸς τὸ πλῆθος τῶν εἰρημένων , εἰς ἄλλην προφητικὴν φωνήν ·
δεῦτε , ἀναβῶμεν εἰς τὸ ὄρος τοῦ Κυρίου .
ἀπὸ γὰρ τοῦ ὄρους τῶν Ἐλαιῶν ἀνελήφθη ὁ Σωτήρ .
δεῦτε , ἀναβῶμεν εἰς τὸ ὄρος τοῦ Κυρίου , καὶ εἰς τὸν οἶκον τοῦ Θεοῦ Ἰακώβ .
ἐτίμησε δὲ ὁ Θεὸς καὶ τὴν ἡμετέραν πόλιν τῇ ὁμωνυμίᾳ τοῦ ὄρους ·
καὶ γὰρ ἐκεῖ ἐξ ὄρους τοῦ λεγομένου ἐλαιῶνος ἀνελήφθη ὁ Σωτήρ , καὶ ὧδε ὁμονύμως ἡ λεγομένη ἐλαία πεφύτευται , καὶ τῇ ἐγγύτητι καὶ τῇ ὁμωνυμίᾳ πιστουμένη τὴν ἀρχαίαν ἱστορίαν .
καὶ γὰρ ἀνήγαγεν ὁ Σωτὴρ τοὺς μαθητὰς εἰς τὸ ὄρος τῶν Ἐλαιῶν .
ἦν δὲ τὸ ὄρος τῶν Ἐλαιῶν ἀπέναντι Ἰερουσαλήμ .
κἀκείνῃ καὶ ταύτῃ πρόσεχε τοίνυν .
δεῦτε , ἀναβῶμεν εἰς τὸ ὄρος τοῦ Κυρίου ·
συνανέλθωμεν τῷ πόθῳ καὶ τῷ λόγῷ ·
καὶ ἴδωμεν τίνα ἡμῖν ἐπραγματεύσατο ἡ σωτήριος ἀνάληψις .
βούλομαι οὖν αὐτὴν κατὰ μέρος ἐκ τῶν προοιμίων ἐξιχνιάσαι , ἵνα μεθ ὑμῶν ἀντλήσω τὰ θεῖα νάματα , καὶ ἐρευνήσωμεν κοινῇ τοὺς θησαυρούς , ὡς ἔμποροι τῆς ἀληθείας , καὶ ὡς σπεύδοντες πλουτεῖν ἐν εὐσεβείᾳ . .
καὶ αὕτη ἡ ἐπιγραφὴ πᾶσαν ἐμφαίνει τῶν πραγμάτων τὴν δύναμιν , καὶ ἔστι τὸ προοίμιον , ὅλης τῆς πραγματείας τὸ ἐπάγγελμα .
Οὐδὲ γὰρ πάντων τῶν ἀποστόλων ἐμφέρονται τῇ βίβλῳ αἱ πράξεις ·
ἀλλ εἴ τις ἀκριβῶς ζητήσειε , τὰ μὲν πρῶτα τῆς βίβλου , Πέτρου ἐκφαίνει θαύματα καὶ διδασκαλίαν , ὀλίγην δὲ τῶν ἀποστόλων 0 ·
καὶ μετὰ ταῦτα , εἰς Παῦλον κενοῦται πᾶσα ἡ πραγματεία .
πέτρος μνημονεύεται καὶ Παῦλος , καὶ πῶς πάντων τῶν ἀποστόλων αἱ πράξεις 0 ;
ἀλλ ἐπειδὴ κατὰ τὸν μακάριον Παῦλον , δοξαζομένου μέλους ἑνὸς συνδοξάζεται πάντα τὰ μέλη , οὐκ ἐπέγραψεν ὁ ἱστοριογράφος , Πράξεις Πέτρου καὶ Παύλου , ἀλλὰ τῶν ἀποστόλων ·
κοινὸν γὰρ τὸ ἐγκώμιον , κοινὸν καὶ τὸ ἐπάγγελμα 0 1 .
ζητοῦμεν οὖν τίς ὁ συντάξας ταύτην τὴν βίβλον τῶν Πράξεων ·
πολλοὶ γὰρ εἰς πολλὰς καὶ διαφόρους ἐμερίσθησαν ἐννοίας , οἱ μὲν εἰπόντες ὅτι Κλήμης ὁ Ῥωμαῖος συνέταξεν αὐτάς , ἄλλοι δὲ λέγουσι , Βαρνάβας , ἄλλοι δὲ ὅτι Λουκᾶς ὁ εὐαγγελιστής 0 1 .
ἐπεὶ οὖν εἰς διαφόρους ἐννοίας μερίζεται τὰ τῶν λογισμῶν αὐτῶν , ἑρμηνέα λάβωμεν τὸν συγγραφέα , τίς ἐστι καὶ τί πραγματεύεται , καὶ εἰ εἰς ἑαυτὸν σημαίνει τὸν λόγον .
λέγει τοίνυν ·
τὸν μὲν πρῶτον λόγον ἐποιησάμην περὶ πάντων , ὦ Θεόφιλε .
Εἰπών , Πρῶτον , πέμπει ἡμῶν τὰς ἐννοίας ζητῆσαι ποῖον πρῶτον λέγει λόγον .
Εἰ γὰρ τοῦτον μόνον συνέταξεν , οὐκ ἂν εἶπε ·
τὸν μὲν πρῶτον ὅτι ἐποιησάμην 0 .
ἰδοὺ οὖν εὑρίσκεται οὗτος ὁ λόγος δεύτερος ·
τὸν γὰρ πρῶτον ἤδη πεποίημαι ·
ποῖον δὲ πρῶτον ἐποίησεν , αὐτὸς λέγει ·
τὸν μὲν πρῶτον λόγον ἐποιησάμην περὶ πάντων , ὦ Θεόφιλε , ὧν ἤρξατο ὁ Ἰησοῦς ποιεῖν τε καὶ διδάσκειν .
Οὐ Πράξεις συνέταξεν ἐν τῷ πρώτῳ λόγῳ , ἀλλ Εὐαγ γέλιον ·
οὐχ ὧν ἐποίησε Πέτρος καὶ Παῦλος , ἀλλ ὧν ἤρξατο ὁ Ἰησοῦς ποιεῖν τε καὶ διδάσκειν .
δῆλον οὖν ὅτι ὁ τὸ Εὐαγγέλιον συντάξας Λουκᾶς , αὐτὸς καὶ τὰς Πράξεις συνέθηκεν 0 .
ἀλλὰ πρόσχες , ἴδωμεν εἰ αὐτός ἐστι .
τὸν μὲν πρῶτον λόγον ἐποιησάμην περὶ πάντων , ὦ Θεόφιλε , ὧν ἤρξατο ὁ Ἰησοῦς ποιεῖν τε καὶ διδάσκειν , ἄχρι ἧς ἡμέρας ἐντειλάμενος τοῖς ἀποστόλοις διὰ Πνεύματος ἁγίου , οὓς ἐξελέξατο , ἀνελήφθη ·
ἀντὶ τοῦ , Εἶπον τὰς πράξεις τοῦ Σωτῆρος καὶ τὰς διδασκαλίας , ἕως τῆς ἀναλήψεως 0 .
τὸ μὲν πρῶτόν μου , φησίν , σύνταγμα , περιέχει τὰ ἔργα τοῦ Κυρίου καὶ τὰς διδασκαλίας , καὶ ἔφθασε μου ὁ πρῶτος λόγος ἕως τῆς ἀναλήψεως .
Εὑρίσκεις τοίνυν μή τε Ματθαῖον ὅλως , μή τε Μάρκον εἰ μὴ ἐν μέρει , μή τε Ἰωάννην πληρώσαντας τὸ Εὐαγγέλιον ἕως τῆς ἀναλήψεως , ἀλλὰ μόνον Λουκᾶν 0 1 .
ματθαῖος μὲν γὰρ τέλος ἔχει τοῦ Εὐαγγελίου τοῦτο ·
Οἱ δὲ ἕνδεκα μαθηταὶ ἐπορεύθησαν εἰς τὸ ὄρος τῆς Γαλιλαίας , ὅπου συνετάξατο αὐτοῖς ὁ Ἰησοῦς .
ὤφθη δὲ αὐτοῖς καὶ προσεκύνησαν αὐτῷ ·
καὶ εἶπε ·
πορευθέντες μαθητεύσατε πάντα τὰ ἔθνη .
καὶ ἰδοὺ ἐγὼ μεθ ὑμῶν εἰμι ἕως τῆς συντελείας τοῦ αἰῶνος .
καὶ τοῦτο τέλος τοῦ Εὐαγγελίου , τὸ δὲ πῶς ἀνελήφθη , οὐκ εἶπε 0 .
μάρκος ὁμοίως λέγει ·
καὶ ἐξῆλθον αἱ γυναῖκες ἐκ τοῦ μνημείου , καὶ οὐδενὶ ἀπήγγειλαν οὐδέν ·
ἐφοβοῦντο γάρ .
καὶ μεθ ἕτερα λέγει περὶ τῆς ἀναλήψεως ἐν συντόμῳ οὕτως ·
ὁ μὲν οὖν Κύριος , μετὰ τὸ λαλῆσαι αὐτοῖς , ἀνελήφθη εἰς τὸν οὐρανὸν καὶ ἐκάθισεν ἐκ δεξιῶν τοῦ Θεοῦ .
ἐκεῖνοι δὲ ἐξελθόντες ἐκήρυξαν πανταχοῦ , τοῦ Κυρίου συνεργοῦντος καὶ τὸν λόγον βεβαιοῦντος διὰ τῶν ἐπακολουθούντων σημείων .
τοῦτο τὸ τέλος τοῦ Εὐαγγελίου 0 .
Οὐκ ἐγένετο δὲ ἀναλήψεως μνήμη κατὰ πλάτος ἐν Μάρκῳ .
ἰωάννης τὴν ἐπὶ τῆς λίμνης τῆς Τιβεριάδος ἐπιφάνειαν τοῦ Σωτῆρος εἶπεν , ὅτε λέγει τῷ Πέτρῳ ·
πέτρε , φιλεῖς με ;
καὶ ἐπλήρωσε τὴν διάλεξιν .
ἀπέστη Ἰωάννης δέ , καὶ οὐκ ἐμνημόνευσεν ἀναλήψεως ·
ἀλλὰ λέγει ·
πολλὰ μὲν οὖν καὶ ἄλλα σημεῖα ἐποίησεν ὁ Ἰησοῦς , ἅτινα ἐὰν γράφηται καθ ἓν , οὐ δὲ αὐτὸν οἶμαι χωρῆσαι τὸν κόσμον τὰ γραφόμενα βιβλία .
Οὔτε οὖν Ἰωάννης ὅλως , οὔ τε Ματθαῖος ὅλως , οὔ τε Μάρκος κατὰ πλάτος , ἐμνημόνευσαν ἀναλήψεως .
Αὐτὸς μέντοι ὁ Λουκᾶς , ἕως τῆς ἀναλήψεως διέδραμε τὸν λόγον 0 .
διά τοῦτο λέγει ·
τὸν μὲν πρῶτον λόγον ἐποιησάμην περὶ πάντων , ὦ Θεόφιλε , ὧν ἤρξατο ὁ Ἰησοῦς ποιεῖν τε καὶ διδάσκειν , ἄχρι ἧς ἡμέρας ἐντειλάμενος τοῖς ἀποστόλοις , οὓς ἐξελέξατο , ἀνελήφθη .
τίς δέ ἐστιν ὁ Θεόφιλος οὗτος ;
κατὰ τοὺς τότε χρόνους ἡγεμὼν ἦν ·
καὶ ἐν τῇ ἀρχῇ ὤν , ἐδέξατο τὸ κήρυγμα καὶ ἐδέξατο ἐν τῇ ἀρχῇ ·
ὥσπερ ὁ ἀνθύπατός ποτε τῆς Κύπρου , ἐν αὐτῷ τῷ ἀνθυπατεύειν ἐδέξατο τὸ κήρυγμα Παύλου 0 ·
οὕτω καὶ ὁ Θεόφιλος ἡγεμὼν ὢν τὸ τηνικαῦτα , ἐδέξατο τὸ κήρυγμα διὰ τοῦ Λουκᾶ .
ἀξιοῖ δὲ αὐτὸν τὸν μακάριον Λουκᾶν συντάξαι αὐτῷ καὶ τὰς Πράξεις τῶν ἀποστόλων .
ἐδίδαξάς με , φησί , τὰ ἔργα τοῦ Σωτῆρος ·
δίδαξόν με καὶ τὰ ἔργα τῶν μαθητῶν .
διὰ τοῦτο προσφωνεῖ αὐτῷ τὸν δεύτερον λόγον ·
καὶ γὰρ τὸ Εὐαγγέλιον τὸ κατὰ Λουκᾶν πρὸς Θεόφιλον ἐγράφη .
πόθεν τοῦτο δῆλον 0 ;
Αὐτὸς λέγει ·
ἐπειδήπερ πολλοὶ ἐπεχείρησαν ἀνατάξασθαι διήγησιν περὶ τῶν πεπληροφορη μένων ἐν ἡμῖν πραγμάτων , καθὼς παρέδοσαν ἡμῖν οἱ ἀπ ἀρχῆς αὐτόπται καὶ ὑπηρέται τοῦ λόγου γενόμενοι ·
ἔδοξε κ ἀμοὶ παρηκολουθηκότι ἄνωθεν πᾶσιν ἀκριβῶς καθεξῆς , γράψαι σοι , κράτιστε Θεόφιλε , ἵνα γνῷς περὶ ὧν κατηχήθης λόγων τὴν ἀσφάλειαν .
τὸ δὲ κράτιστε , ὡς λαμπρότατε 0 ·
τότε γὰρ ἐπὶ τῶν λαμπροτάτων τοῦτο ἐχρημάτιζε τὸ ἀξίωμα κράτιστε .
φῆστος ὁ ἡγεμὼν λέγει Παύλῳ ·
μαίνῃ , Παῦλε ·
ὁ δέ , Οὐ μαίνομαι , κράτιστε Φῆστε , τῷ ἡγεμόνι λέγει ·
οὕτω καὶ ἐνταῦθα 0 ·
κράτιστε Θεόφιλε 0 .
Εἰπὼν οὖν τὸ Εὐαγγέλιον καὶ προσφωνήσας Θεοφίλῳ , τῷ αὐτῷ προσφωνεῖ καὶ τοῦτον τὸν λόγον .
καὶ ἐποιήσω τὸν λόγον μέχρι τίνος ;
ἄχρι ἧς ἡμέρας ἐντειλάμενος τοῖς ἁγίοις ἀποστόλοις , οὓς ἐξελέξατο διὰ Πνεύματος ἁγίου , ἀνελήφθη .
καθ ὑπέρβατόν ἐστι ·
συνέταξα τὸ Εὐαγγέλιον ἄχρι ἧς ἡμέρας ἀνελήφθη , συνταξάμενος τοῖς ἀποστόλοις οὓς ἐξελέξατο .
Οἷς καὶ παρέστησεν ἑαυτὸν ζῶντα , μετὰ τὸ παθεῖν αὐτόν .
ὅρα εὐαγγελιστοῦ παρρησίαν ·
οὐ δὲ ἐν ταῖς Πράξεσιν ἀπολιμπάνεται τῆς θεολογίας .
Οὐκ εἶπεν , οἷς ἐμφανίζων , ἀλλ οἷς παρέστησεν ἑαυτὸν ζῶντα .
λύσατε γάρ , φησί , τὸν ναὸν τοῦτον , καὶ ἐν τρισὶν ἡμέραις ἐγερῶ αὐτόν .
Οἷς καὶ παρέστησεν ἑαυτὸν ζῶντα , μετὰ τὸ παθεῖν αὐτόν , ἐν πολλοῖς τεκμηρίοις δι ἡμερῶν τεσσαράκοντα ὀπτανόμε νος αὐτοῖς , καὶ λέγων τὰ περὶ τῆς βασιλείας τοῦ Θεοῦ ·
καὶ γὰρ πρὸ τῆς χθὲς ἦν ἡ ἀνάληψις , ἐπειδὴ τεσσαράκοντα ἡμέραι πληροῦνται ἀπὸ τῆς ἀναστάσεως μέχρι τῆς ἀναλήψεως ·
τῇ γὰρ πεντηκοστῇ οὐκ ἦν ἀνάληψις , ἀλλ ἡ τοῦ ἁγίου Πνεύματος ἐπιφοίτησις .
ἐν πολλοῖς τεκμηρίοις δι ἡμερῶν τεσσαράκοντα ὀπτανόμενος αὐτοῖς , καὶ λέγων τὰ περὶ τῆς βασιλείας τοῦ Θεοῦ 0 .
Οὐ καθ ἑκάστην ἡμέραν τῶν τεσσαράκοντα ἐφαίνετο αὐτοῖς .
μετὰ γὰρ τὴν ἀνάστασιν , πολλὴν περιέθηκε τῇ σαρκὶ ἀξιοπιστίαν , ἵνα μὴ τὸ συνεχὲς τῆς ὄψεως , ἐκλύσῃ τὸ μέγεθος τῆς δυνάμεως .
ἔδει γὰρ αὐτὸν ἀναστάντα , λοιπὸν τύποις θεϊκοῖς ἐπιφαίνεσθαι , οὐκ αὐτοψίας συνηθείᾳ ·
διὰ τοῦτο λέγει ·
ἐν πολλοῖς τεκμηρίοις δι ἡμερῶν τεσσαράκοντα 0 .
Οὐκ αὐτοψία γὰρ ἦν , ἀλλὰ τεκμήρια τοῦ αὐτὸν εἶναι ·
ἐφαίνετο γὰρ ἄλλῃ φωνῇ , ἄλλῃ μορφῇ , ἄλλῳ σχήματι .
ἐπέστη πολλάκις τοῖς ἀποστόλοις , καὶ οὐκ ἐγνωρίζετο .
ἐπέστη ἁλιεύουσι τοῖς περὶ Πέτρον , καὶ λέγει ·
τεκνία , μή τι προσφάγιον ἔχετε ;
καὶ οὐκ ἐπέγνωσαν , οὐ τὴν μορφήν , οὐ τὴν φωνήν .
καὶ λέγει ·
βάλετε εἰς τὰ δεξιὰ μέρη τοῦ πλοίου , καὶ εὑρήσετε ·
καὶ βαλόντες , ἡλίευσαν πολλά .
μὴ καταλαβόντες οὖν ἀπὸ ὄψεως , ἀπὸ τεκμηρίων τῆς δυνάμεως κατέλαβον .
διὸ καὶ ὁ εὐαγγελιστὴς Ἰωάννης λέγει τῷ Πέτρῳ ·
ὁ Κύριός ἐστιν , οὐκ ὄψει πληροφορηθείς , ἀλλὰ τῷ τεκμηρίῳ τῆς δυνάμεως .
διὰ τοῦτο ὁ Λουκᾶς βοᾷ ·
ἐν πολλοῖς τεκμηρίοις δι ἡμερῶν τεσσαράκοντα ὀπτανόμενος αὐτοῖς , καὶ λέγων 0 .
Οὐχ ἁπλῶς ὀπτανόμενος , ἀλλὰ κατὰ καιρὸν φαινόμενος 0 .
Εὑρίσκομεν δὲ ἐπιτηρησάμενοι ἀκριβῶς , ὅτι ἑνδέκατον ὤφθη τοῖς ἁγίοις ἀποστόλοις , καὶ τότε ἀνελήφθη .
ἐπειδὴ γὰρ ἕνδεκα εἶχεν μαθητάς ·
τοῦ Ἰούδα ἐκβληθέντος καὶ ἀπολέσαντος τὸν ἴδιον τόπον καὶ τὴν ἀξίαν διὰ τὴν κακὴν προδοσίαν ἣν εἰργάσατο ·
ἑνδέκατον ἐπιφαίνεται τοῖς ἀποστόλοις , οὐ πᾶσιν ὁμοῦ , ἀλλὰ διαφόρως , ποτὲ μὲν τισί , ποτὲ δὲ τισίν 0 ·
ὥσπερ ἐνταῦθα ὅτε ἐφάνη τοῖς δέκα , οὐ παρῆν ὁ Θωμᾶς ·
πάλιν ἐφάνη , παρόντος Θωμᾶ .
ζητοῦμεν δὲ τὸν ἀριθμόν , πῶς συνίσταται εἰ ἑνδέκατον ἐφάνη διὰ τοὺς ἕνδεκα ἀποστόλους .
ἐφάνη πρῶτον τῇ Μαρίᾳ ἐν τῷ μνήματι , καὶ ταῖς ἄλλαις γυναιξί .
πρὸ γὰρ πάντων αἱ γυναῖκες αὐτὸν εἶδον , ἃς καὶ ὁ μακάριος Ἡσαΐας προσκαλεῖται ·
γυναῖκες ἀπὸ θέας ἐρχόμεναι , δεῦτε καὶ ἀπαγγείλατε ἡμῖν .
ἐπεφάνη τοίνυν ταῖς γυναιξίν .
ὁ βουλόμενος λογοθετεῖν ἀκριβῶς , ὁράτω μήπου διασφάλλωμεν τὸν ἀριθμόν .
πρῶτον , ταῖς γυναιξί , Μαρίᾳ καὶ ταῖς ἄλλαις γυναιξίν 0 ·
ἔπειτα , Πέτρῳ 0 ·
εἶτα , τοῖς περὶ Κλεώπαν ἐν τῇ ὁδῷ , ὅτε εἰς τὴν Ἐμμαοὺς ἀπίεσαν , ὅτε ἐν τῇ κλάσει τοῦ ἄρτου ἐφανερώθη 0 .
πόθεν δὲ τοῦτο δῆλον , ὅτι πρὸ τῶν δύο τούτων ὤφθη τῷ Πέτρῳ λέγει 0 ;
Εἰσῆλθον οἱ δύο ἀπὸ ἑσπέρας οἱ περὶ Κλεώπαν , ὥστε ἀπαγγεῖλαι τοῖς μαθηταῖς , ὅτι Εἴδομεν τὸν Κύριον .
καὶ εὗρον τοὺς ἀποστόλους λέγοντας , ὅτι Ὄντως ἠγέρθη ὁ Κύριος , καὶ ὤφθη Σίμωνι .
ἐν ὅσῳ ἀπήγγειλαν οἱ δύο τὴν θέαν , προέλαβεν ἡ φήμη , ὅτι Πέτρος εἶδε τὸν Κύριον .
τοῦτο καὶ Παῦλος ἐπισημαίνεται λέγων ·
παρέδωκα γὰρ ὑμῖν ἐν πρώτοις , ὃ καὶ παρέλαβον , ὅτι Χριστὸς ἀπέθανεν ὑπὲρ τῶν ἁμαρτιῶν ἡμῶν , κατὰ τὰς Γραφάς , καὶ ὅτι ἀνέστη καὶ ὤφθη Κηφᾷ , εἶτα τοῖς ἕνδεκα .
πρῶτον Πέτρῳ 0 ·
εἶτα ἐκείνοις 0 .
ἐπεφάνη τοίνυν ταῖς γυναιξίν ·
εἶτα Πέτρῳ 0 ·
εἶτα τοῖς περὶ Κλεώπαν 0 ·
εἶτα τοῖς δέκα μὴ παρόντος Θωμᾶ 0 ·
εἶτα τοῖς ἕνδεκα παρόντος Θωμᾶ 0 ·
ἰδοὺ πέμπτον 0 .
Εἶτα φαίνεται πάλιν ἀδελφοῖς πεντακοσίοις ·
ὁ γὰρ Παῦλος καὶ τοῦτο ἐπισημαίνων λέγει ·
ἔπειτα ὤφθη ἐπάνω πεντακοσίοις ἀδελφοῖς ἐφάπαξ , ἐξ ὧν οἱ πλείους μένουσιν ἕως ἄρτι ·
ἰδοὺ ἕκτον 0 .
Εἶτα τοῖς ἑπτὰ ἐπὶ τῆς θαλάσσης τῆς Τιβεριάδος 0 ·
εἶτα ὤφθη Ἰακώβῳ κατὰ τὸν Παῦλον ·
ἔπειτα τοῖς ἀποστόλοις πᾶσιν 0 .
Οὐ περὶ τῶν ἕνδεκα λέγει ·
προλαβὼν γὰρ εἶπεν ὅτι ὤφθη Κηφᾷ ·
εἶτα τοῖς ἕνδεκα 0 ·
εἶτα τοῖς ἑβδομήκοντα , ἤτοι τοῖς ἀποστόλοις πᾶσι 0 1 .
ἔχεις οὖν πρῶτον τὰς γυναῖκας ·
τὸν Πέτρον 0 ·
τοὺς περὶ Κλεώπαν 0 ·
τὴν ὀπτασίαν τῶν δέκα , ἐκτὸς τοῦ Θωμᾶ 0 ·
τοὺς ἕνδεκα παρόντος τοῦ Θωμᾶ 0 ·
τὴν τῶν πεντακοσίων 0 ·
ἰδοὺ ἕκτον ·
ἕβδομον , τοῖς ἑπτὰ 0 ·
ὄγδοον , Ἰακώβῳ 0 ·
ἔννατον , τοῖς ἑβδομήκοντα 0 ·
δέκατον , εἰς τὸ ὄρος τῆς Γαλιλαίας 0 ·
ἑνδέκα τον , εἰς τὸ ὄρος τῶν Ἐλαιῶν 0 .
Εἰς τὴν ἀνάληψιν τοῦ Σωτῆρος πολλάκις ἐπαναλαβόντος τὴν εἰρήνην , ἄτοπόν ἐστιν ἡμᾶς μὴ ἐπαναλαβεῖν τὴν ψῆφον εἰς βεβαίωσιν .
ἔχεις τοίνυν πρῶτον , τὰς γυναῖκας ·
δεύτερον , τὸν Πέτρον 0 ·
τρίτον , τοὺς περὶ Κλεώπαν 0 ·
τέταρτον , τοὺς δέκα 0 ·
πέμπτον , τοὺς ἕνδεκα 0 ·
ἕκτον , τοὺς πεντακοσίους 0 ·
ἕβδομον , τοὺς ἑπτά 0 ·
ὄγδοον , Ἰάκωβον 0 ·
ἔννατον , τοὺς ἑβδομήκοντα 0 ·
δέκατον , ἐπὶ τὸ ὄρος τῆς Γαλιλαίας 0 ·
ἑνδέκατον , ἐπὶ τὸ ὄρος τῶν Ἐλαιῶν 0 .
ὀπτανόμενος αὐτοῖς δι ἡμερῶν τεσσαράκοντα , καὶ λέγων τὰ περὶ τῆς βασιλείας τοῦ Θεοῦ 0 .
καὶ συναλιζόμενος αὐτοῖς παρήγγειλεν ἀπὸ Ἱεροσολύμων μὴ χωρίζεσθαι , ἀλλὰ περιμένειν τὴν ἐπαγγελίαν τοῦ Πατρός .
ὢ τῆς πολλῆς ἀνεξικακίας τοῦ Σωτῆρος 0 .
ὢ τῆς πολλῆς ἀγαθότητος 0 .
ἔστω , Δέσποτα , πρὸ τοῦ πάθους συνήσθιες καὶ συνανεκλίνου τοῖς μαθηταῖς ·
διὰ τί μετὰ τὴν ἀνάστασιν συναλίζῃ ;
ἵνα βεβαιώσω ἐν αὐτοῖς , φησί , τὸ θαῦμα τῆς ἀναστάσεως .
Εἰ γὰρ τούτου γενομένου εἰσί τινες , ἔτι καὶ νῦν διαπιστοῦντες τὴν ἀνάστασιν , εἰ μὴ τοῦτο ἐγένετο καὶ συνέφαγε καὶ συνέπιεν αὐτοῖς , τίς ἂν ἔπειθεν αὐτῶν τὰ ἀχαλίνωτα στόματα , τολμώντων ῥᾳδίως λέγειν πάντα περὶ τῆς τοῦ Σωτῆρος οἰκονομίας ;
ἐντεῦθεν διδασκόμεθα τὴν θείαν καὶ μυστικὴν τράπεζαν τιμᾷν .
πολλάκις γὰρ ἃ μὴ κατώρθωσε λόγος , κατώρθωσε τράπεζα .
πολλάκις μυρίοι σύμβουλοι καὶ μίαν ἔχθραν οὐκ ἔλυσαν , καὶ μία τράπεζα πολέμους κατέλυσεν .
ἀπὸ τοῦ προηγουμένου λάβε τὴν ἀπόδειξιν .
Οὐ διελιμπάνομεν ἐχθροὶ ὄντες τοῦ Θεοῦ ἐκπεπολεμωμένοι πρὸς τὸν θεῖον λόγον , ὡς λέγει Παῦλος ·
ἐχθροὶ ὄντες κατηλλάγημεν τῷ Θεῷ διὰ τοῦ θανάτου τοῦ Υἱοῦ αὐτοῦ .
ἐχθροὶ ἦμεν ·
ἀπεστάλη νόμος καὶ οὐ διήλλαξεν ·
ἦλθον προφῆται , καὶ οὐκ ἔπεισαν ·
ἀλλ ἔμειναν οἱ ἐχθροὶ τοῦ Θεοῦ , ἐχθροὶ καὶ πολέμιοι .
πολλοὶ τύραννοι κατὰ τῆς ἀληθείας , πολλοὶ θεομάχοι κατὰ τῆς εὐσεβείας , πολλοὶ λόγοι , πολλαὶ διδασκαλίαι , καὶ οὐκ ἔλυσαν τὸν πόλεμον 0 .
ἦλθεν ὁ Χριστός ·
ἔπηξε τὴν ἑαυτοῦ τράπεζαν ·
προέθηκεν ἑαυτὸν εἰς βρῶσιν , καὶ εἶπε ·
λάβετε , φάγετε ·
καὶ εὐθέως τὸν πόλεμον ἔλυσε , καὶ εἰρήνην κατεβράβευσεν .
ἐν Αἰγύπτῳ μαστίζει τοὺς θεομάχους , καὶ οὐδεὶς ὑπακούει ·
τύπτει τοὺς τυράννους , καὶ οὐδεὶς πείθεται .
ἐνταῦθα προτίθησιν ἑαυτὸν εἰς βρῶσιν , καὶ πάντες ἔδονται .
μαστίζων οὐκ ἔπεισε , καὶ ἐσθιόμενος πείθει .
ἐσθιόμενος λέγω κατὰ τὴν μυστικὴν τράπεζαν .
ἐγὼ γάρ , φησίν , εἰμὶ ὁ ἄρτος ὁ ἐξ οὐρανοῦ καταβὰς καὶ ζωὴν διδοὺς τῷ κόσμῳ .
καὶ συναλιζόμενος ἐλάλει περὶ τῆς βασιλείας τοῦ Θεοῦ ·
καὶ παρήγγειλεν αὐτοῖς ἀπὸ Ἱεροσολύμων μὴ χωρίζεσθαι , ἀλλὰ περιμένειν τὴν ἐπαγγελίαν τοῦ Πατρός , ἣν ἠκούσατέ μου .
ἔστω , ἠκούσαμέν σου ·
εἶπες γάρ ·
ἀναβαίνω πρὸς τὸν Πατέρα μου , καὶ παρακαλῶ , καὶ ἀποστελῶ ὑμῖν τὸ Πνεῦμα τῆς ἀληθείας , τὸ παράκλητον .
σὺ εἶπας ·
ὁ Πατὴρ πότε ἐπηγ γείλατο ;
Οὐκ εἶπεν , ἀναμένειν τὴν ἐπαγγελίαν μου , ἀλλὰ τὴν ἐπαγγελίαν τοῦ Πατρός , ἣν ἠκούσατέ μου .
ὁ Πατὴρ ἐπηγγείλατο ·
ἐγὼ ὑπέμνησα .
καὶ ποῦ ἐπηγγείλατο ;
ὅλον ἐὰν ἀναπτύξῃς τὸ Εὐαγγέλιον , οὐχ εὑρίσκεις φωνὴν Πατρὸς ἐπαγγελλομένου τοῖς μαθηταῖς διδόναι Πνεῦμα ἅγιον .
ἐν τοῖς προφήταις , ὡς λέγει Παῦλος 0 ·
παῦλος δοῦλος Ἰησοῦ Χριστοῦ , κλητὸς ἀπόστολος , ἀφωρισμένος εἰς Εὐαγγέλιον Θεοῦ , ὃ προεπηγγείλατο διὰ τῶν προφητῶν αὐτοῦ , ἐν Γραφαῖς ἁγίαις περὶ τοῦ Υἱοῦ αὐτοῦ 0 .
προεπαγγειλάμενος τοίνυν τὸ Εὐαγγέλιον , προεπηγγείλατο καὶ τὸ Πνεῦμα τὸ ἅγιον διδόναι .
ποῦ οὖν καὶ ἡ ἐπαγγελία 0 ;
ζητῶ μεθ ὑμῶν ὡς εἷς ἐξ ὑμῶν 0 ·
εἷς ἐξ ὑμῶν ὤν , τῇ πίστει καὶ τῇ ἀγάπῃ τῇ περὶ τὸν Χριστόν 0 .
Εἶπον γὰρ πολλάκις πρὸς τὴν ὑμετέραν ἀγάπην , ὅτι πρόβατα καὶ ποιμένες , πρὸς ἀνθρωπίνην εἰσὶ διαίρεσιν ·
πρὸς δὲ τὸν Χριστόν , πάντες πρόβατα 0 .
καὶ γὰρ οἱ ποιμαίνοντες καὶ οἱ ποιμαινόμενοι , ὑφ ἑνὸς τοῦ ἄνω ποιμένος ποιμαίνονται .
ποῦ οὖν ἐπηγγείλατο ;
λέγει ὁ Θεὸς διὰ τοῦ προφήτου Ἰωήλ ·
ἐν ταῖς ἐσχάταις ἡμέραις , λέγει Κύριος παντοκράτωρ , ἐκχεῶ ἀπὸ τοῦ Πνεύματός μου ἐπὶ πᾶσαν σάρκα , καὶ προφητεύσουσιν οἱ υἱοὶ ὑμῶν , καὶ αἱ θυγατέρες ὑμῶν .
ἰδοὺ ἡ ἐπαγγελία 0 .
ποῦ οὖν καὶ ἡ ἔκβασις 0 ;
ὅτε ἦλθε τὸ ἅγιον Πνεῦμα εἰς τοὺς ἀποστόλους , καὶ διένειμεν αὐτοῖς τῶν γλωσσῶν τὴν διαίρεσιν , καὶ ἐλάλουν γλώσσαις .
ὑπωπτεύοντο ὡς μεθύοντες , καὶ λέγει Πέτρος ·
ἄνδρες Ἰσραηλῖται , τί προσέχετε τοῖς ἀνδράσι τούτοις ὡς μεθύουσι ;
τρίτη γὰρ ὥρα ἐστὶν ἀκμὴν τῆς ἡμέρας .
ἀλλὰ τοῦτό ἐστι τὸ εἰρημένον ὑπὸ τοῦ προφήτου , Ἰωήλ , ὅτι Ἐν ταῖς ἐσχάταις ἡμέραις , λέγει Κύριος , ἐκχεῶ ἀπὸ τοῦ Πνεύματός μου ἐπὶ πᾶσαν σάρκα .
Αὕτη ἡ ἐπαγγελία τοῦ Πατρός 0 .
ἀλλὰ πόθεν δῆλον ὅτι ἐκ προσώπου τοῦ Πατρὸς ἦν ἡ ἐπαγγελία 0 ;
ἐπειδὴ οἶδα καὶ τὸν Υἱὸν λαλοῦντα ἐν τοῖς προφήταις , πόθεν τοῦτο , εἰ ὁ Πατὴρ ἦν ὁ λέγων 0 ;
ἐκχεῶ ἀπὸ τοῦ Πνεύματός μου ἐπὶ πᾶσαν σάρκα , καὶ προφητεύσουσιν οἱ υἱοὶ ὑμῶν καὶ αἱ θυγατέρες ὑμῶν .
καὶ δώσω σημεῖα ἐν τῷ οὐρανῷ ἄνω , καὶ ἐν τῇ γῇ κάτω , αἷμα καὶ πῦρ καὶ ἀτμίδα καπνοῦ .
Εἶπον πολλάκις αἷμα τὸ ἐκ τῆς πλευρᾶς ·